જિલ્લા - તાલુકા પંચાયતોમાં પ્રમુખ, ઉપપ્રમુખની નિમણૂંક કરવા માટે ભાજપ - કોંગ્રેસમાં રવિવારે પણ ધમધમાટ ચાલુ રહ્યો હતો. સ્થાનિક કક્ષાથી માંડીને નિરીક્ષકોના અહેવાલ આધારે મેન્ડેટની કામગીરી પૂર્ણ કરાઇ હતી. સોમવારે જિલ્લા - તાલુકા પંચાયતોમાં બંન્ને પક્ષના નિરીક્ષકોની ઉપસ્થિતીમાં પ્રમુખ, ઉપપ્રમુખ માટેના ફોર્મ ભરાશે. મંગળવારે ચૂંટણી પ્રક્રિયા હાથ ધરાશે. ૨૨મીએ આખાયે રાજ્યમાં કઇ પંચાયત પર કોણે વિજય વાવટો લહેરાવ્યો તેનું ચિત્ર સ્પષ્ટ બનશે.